11. ΑΠΟΦΑΣΗ ΥΠΟΥΡΓΟΥ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 63957 της 31 Μαρτ./9 Μαΐου 1988  (ΦΕΚ Β΄ 257) Χορήγηση περιορισμένου πτυχίου ραδιοτηλεφωνητή σε χειριστές αεροσκαφών. Έχοντας υπόψη: 1.Τις διατάξεις: α)Του Νόμ. 1504/84 που κυρώνει τη Διεθνή Σύμβαση Τηλεπικοινωνιών (Ναϊρόμπι 1982) σε συνδυασμό σε εκείνες του Διεθνή Κανονισμού Ραδιοεπικοινωνιών (Γενεύη 1979) που είναι προσαρτημένος στη Σύμβαση. β)Του Ν.Δ. 2625/53 και του εκτελωνιστικού αυτού Π.Δ. 220/71 «περί Γενικών Πτυχίων Χειριστού Ασυρμάτου». γ)Του Νόμ. 1558/85 «Κυβέρνηση και κυβερνητικά όργανα» (ΦΕΚ 137). 2.Το αριθ. Β3/Δ/4-3/8062/691/8.3.88 έγγραφο της Υ.Π.Α., αποφασίζουμε: Καθορίζουμε την ισχύ, τα προσόντα, τη διαδικασία και την αρμοδιότητα χορήγησης του περιορισμένου πιστοποιητικού ραδιοτηλεφωνητή, όπως αυτό περιγράφεται στο άρθρ. 44 του Διεθνούς Κανονισμού Ραδιοεπικοινωνιών,ως εξής: 1.Οι κάτοχοι του περιορισμένου πιστοποιητικού ραδιοτηλεφωνητή, χορηγουμένου από το Υπουργείο Μεταφορών και Επικοινωνιών, μπορούν να εκτελούν την ραδιοτηλεφωνική Υπηρεσία μόνο σταθμών αεροσκαφών που λειτουργούν στις καθοριζόμενες στο άρθρ. 8 του Διεθνούς Κανονισμού Ραδιοεπικοινωνιών αποκλειστικές ζώνες συχνοτήτων για την κινητή αεροναυτικής ραδιοπλοήγησης και υπό τον όρο ότι η λειτουργία των σταθμών αυτών περιλαμβάνει μόνο τον χειρισμό απλών εξωτερικών κομβίων και όχι ρύθμιση στοιχείων τα οποία προσδιορίζουν τη συχνότητα λειτουργίας των σταθμών αυτών και ότι η σταθερότητα των συχνοτήτων διατηρείται από τον ίδιο τον πομπό μέσα στα όρια ανοχών που καθορίζονται στο παράρτημα 7 του Δ.Κ.Ρ. 2.Χειριστές αεροσκαφών που χειρίζονται ραδιοτηλεφωνικές συσκευές όπως οι παραπάνω πρέπει να είναι κάτοχοι τουλάχιστο του περιορισμένου πιστοποιητικού ραδιοτηλεφωνητή. Από την υποχρέωση αυτή εξαιρούνται οι μαθητευόμενοι χειριστές αεροσκαφών,όταν κατά τη διάρκεια της εκπαίδευσής τους εκτελούν πτήσεις μόνοι τους (SOLO) και με την προϋπόθεση ότι έχουν από την Υ.Π.Α. ισχύουσα άδεια μαθητευόμενου χειριστή αεροσκάφους. 3.Τα περιορισμένα πιστοποιητικά Ραδιοτηλεφωνητή της αλλοδαπής μπορούν να αναγνωρίζοναι σαν ισότιμα προς εκείνο που χορηγείται από το Υπουργείο Μεταφορών και Επικοινωνιών, μετά από σύμφωνη γνώμη 3μελούς Επιτροπής αποτελούμενης από ειδικούς υπαλλήλους της Διεύθυνσης Ταχυδρομείων-Επικοινωνιών και της Υ.Π.Α. 4.Προσόντα-εξεταστέα μαθήματα. Το     περιορισμένο    πιστοποιητικό     ραδιοτηλε-    (Αντί για τη σελ. 827(θ) Σελ. 827(ι) Τεύχος 1242-Σελ. 87 Πτυχία Ιπταμένου Προσωπικού 38.Ο.β.6-11   272 φωνητή χορηγείται σε άτομα ηλικίας άνω των 18 ετών, ύστερα από εξέταση στα πιο κάτω οριζόμενα μαθήματα: α)Πρακτική γνώση της ραδιοτηλεφωνικής εκμετάλλευσης και διαδικασιών στην κινητή Αεροναυτική Υπηρεσία: Η εξέταση αυτή είναι προφορική στην Ελληνική και Αγγλική γλώσσα η δε εξεταστέα ύλη περιλαμβάνεται στο παράρτημα Ι το οποίο αποτελεί αναπόσπαστο μέρος αυτής της απόφασης. β)Ικανότητα σωστής μεταβίβασης και λήψης: Η εξέταση αυτή περιλαμβάνει τη μεταβίβαση με μικρόφωνο, ή χωρίς, ενός κειμένου, αεροπορικού κυρίως περιεχομένου, 20 τουλάχιστο λέξεων στην Ελληνική και Αγγλική γλώσσα, αριθμών και συντετμημένων εκφράσεων όπως αυτές χρησιμοποιούνται στις αερεπίγειες επικοινωνίες. Επίσης περιλαμβάνει λήψη, με ακουστικά, αναλόγου κειμένου, αριθμών και συντετμημένων εκφράσεων,όπως αυτά περιγράφονται πιο πάνω. γ)Γραπτή και προφορική εξέταση στην Αγγλική γλώσσα: Μετάφραση στην Ελληνική γλώσσα απλού κειμένου και αντίστροφα, αεροπορικού κυρίως περιεχομένου. Μετάφραση αριθμού Αγγλικών και Ελληνικών λέξεων-φράσεων του αυτού, όπως πιο πάνω περιεχομένου, στις αντίστοιχες Ελληνικές και Αγγλικές. δ)Γενική γνώση των κανονισμών που εφαρμόζονται στις ραδιοτηλεφωνικές επικοινωνίες και ειδικότερα εκείνων που σχετίζονται με την ασφάλεια της ζωής. Η εξέταση γίνεται γραπτή και προφορική και η εξεταστέα ύλη, περιλαμβάνεται στο παράρτημα Ι. 5.Θεωρείται επιτυχών ο υποψήφιος που σε κάθε ένα από τα τέσσερα πιο πάνω μαθήματα της παρ. 4, έχει πάρει βαθμό έξι (6) και πάνω, με κλίμακα βαθμολογίας από μηδέν (0) έως 10. 6.Οι εξετάσεις για τη χορήγηση του ανωτέρω πιστοποιητικού διενεργούνται από τη Διεύθυνση Ταχυδρομείων-Επικοινωνιών του Υπουργείου Μεταφορών και Επικοινωνιών στην Αθήνα, ή και σε άλλες πόλεις της Ελληνικής Επικράτειας, από την ίδια Υπηρεσία, εφόσον συντρέχουν οι προϋποθέσεις (ικανός αριθμός υποψηφίων και δυνατότητα συγκροτήσεως εξεταστικής επιτροπής).          Σελ. 828(ι) Τεύχος 1242-Σελ. 88 7.Ως προς το χρόνο και τον τρόπο διενέργειας των εξετάσεων, τη συγκρότηση των εξεταστικών επιτροπών, τη βαθμολόγηση των γραπτών, την έκδοση των αποτελεσμάτων και κάθε άλλη λεπτομέρεια που αναφέρεται στη διαδικασία χορήγησης του πιο πάνω πιστοποιητικού εφαρμόζονται ανάλογα οι διατάξεις του Β.Δ. 220/71 «περί χορηγήσεως γενικών πτυχίων Ραδιοτηλεφωνητού» (ΦΕΚ 63/Α/1971). 8.Η απόφαση αυτή ισχύει από την ημερομηνία δημοσιεύσεώς της στην Εφημερίδα της Κυβερνήσεως, οπότε και καταργούνται οι με αριθ. 2721/24.2.78 (ΦΕΚ 291/Β/78) και 22337/29.11. 84(ΦΕΚ 851/Β/4.12.84) και 80967/87 (ΦΕΚ 762/Β/ 87) αποφάσεις. (Ακολουθεί Παράρτημα που αφορά την ραδιοτηλεφωνική εκμετάλλευση και τις διαδικασίες κινητής αεροναυτικής υπηρεσίας).